AN2 Section15 Pali-Devanagri

(१५) ५. समापत्तिवग्गो

१६४. ‘‘द्वेमे, भिक्खवे, धम्मा। कतमे द्वे? समापत्तिकुसलता च समापत्तिवुट्ठानकुसलता च। इमे खो, भिक्खवे, द्वे धम्मा’’ति।

१६५. ‘‘द्वेमे, भिक्खवे, धम्मा। कतमे द्वे? अज्‍जवञ्‍च मद्दवञ्‍च। इमे खो, भिक्खवे, द्वे धम्मा’’।

१६६. ‘‘द्वेमे, भिक्खवे, धम्मा। कतमे द्वे? खन्ति च सोरच्‍चञ्‍च। इमे खो, भिक्खवे, द्वे धम्मा’’।

१६७. ‘‘द्वेमे, भिक्खवे, धम्मा। कतमे द्वे? साखल्यञ्‍च पटिसन्थारो च। इमे खो, भिक्खवे, द्वे धम्मा’’।

१६८. ‘द्वेमे, भिक्खवे, धम्मा। कतमे द्वे? अविहिंसा च सोचेय्यञ्‍च। इमे खो, भिक्खवे, द्वे धम्मा’’।

१६९. ‘‘द्वेमे, भिक्खवे, धम्मा। कतमे द्वे? इन्द्रियेसु अगुत्तद्वारता च भोजने अमत्तञ्‍ञुता च। इमे खो, भिक्खवे, द्वे धम्मा’’।

१७०. ‘‘द्वेमे, भिक्खवे, धम्मा। कतमे द्वे? इन्द्रियेसु गुत्तद्वारता च भोजने मत्तञ्‍ञुता च। इमे खो, भिक्खवे, द्वे धम्मा’’।

१७१. ‘‘द्वेमे, भिक्खवे, धम्मा। कतमे द्वे? पटिसङ्खानबलञ्‍च भावनाबलञ्‍च। इमे खो, भिक्खवे, द्वे धम्मा’’।

१७२. ‘‘द्वेमे, भिक्खवे, धम्मा। कतमे द्वे? सतिबलञ्‍च समाधिबलञ्‍च। इमे खो, भिक्खवे, द्वे धम्मा’’।

१७३. ‘‘द्वेमे, भिक्खवे, धम्मा। कतमे द्वे? समथो च विपस्सना च। इमे खो, भिक्खवे, द्वे धम्मा’’।

१७४. ‘‘द्वेमे, भिक्खवे, धम्मा। कतमे द्वे? सीलविपत्ति च दिट्ठिविपत्ति च। इमे खो, भिक्खवे, द्वे धम्मा’’।

१७५. ‘‘द्वेमे, भिक्खवे, धम्मा। कतमे द्वे? सीलसम्पदा च दिट्ठिसम्पदा च। इमे खो, भिक्खवे, द्वे धम्मा’’।

१७६. ‘‘द्वेमे, भिक्खवे, धम्मा। कतमे द्वे? सीलविसुद्धि च दिट्ठिविसुद्धि च। इमे खो, भिक्खवे, द्वे धम्मा’’।

१७७. ‘‘द्वेमे, भिक्खवे, धम्मा। कतमे द्वे? दिट्ठिविसुद्धि च यथादिट्ठिस्स च पधानं। इमे खो, भिक्खवे, द्वे धम्मा’’।

१७८. ‘‘द्वेमे, भिक्खवे, धम्मा। कतमे द्वे? असन्तुट्ठिता च कुसलेसु धम्मेसु, अप्पटिवानिता च पधानस्मिं। इमे खो, भिक्खवे, द्वे धम्मा’’।

१७९. ‘‘द्वेमे, भिक्खवे, धम्मा। कतमे द्वे? मुट्ठस्सच्‍चञ्‍च असम्पजञ्‍ञञ्‍च। इमे खो, भिक्खवे, द्वे धम्मा’’।

१८०. ‘‘द्वेमे, भिक्खवे, धम्मा। कतमे द्वे? सति च सम्पजञ्‍ञञ्‍च । इमे खो, भिक्खवे, द्वे धम्मा’’ति।

समापत्तिवग्गो पञ्‍चमो।

ततियो पण्णासको समत्तो।